9. sajandisse dateeritud Bütsantsi minuskelkäsikiri 1143 purpurpärgamendil
Varaseim minuskelkirja stiil 10. sajandist pärinevas Thukydidese käsikirjas.
Hiline minuskelkiri 15. sajandist pärinevas Aristotelese ümberkirjutuses.
**Kreeka minuskel** on kirjastiil, mida kasutati 9. ja 10. sajandi Bütsantsi kreekakeelsetes käsikirjades ja mille kasutamine kestis paiguti 15.–16. sajandini.

Ajaloost
--------

Kreeka minusklit hakati kasutama varasema kreeka untsiaali asemel. Kreeka untsiaalist erines see väiksemate, ümaramate ja rohkem omavahel seotud tähekujude, samuti kirjatähtede ala- ja ülapikendite olemasolu poolest; ka leidus selles rohkem ligatuure. Kreeka minusklisse jõudis osa tähevorme varasemast mitteametlikust kursiivkirjast ja minuskelkirja osa tähevorme on jõudnud tänapäeva kreeka kirja väiketähtedesse.

9. sajandist on teada tosinkond kreeka minusklis käsikirja; alates 10. sajandist kirjutati Bütsantsis aina rohkem varasemaid klassikaliste ja varakristlike autorite kreekakeelseid tekste ümber minusklites ja seetõttu leiab sellest ajast untsiaalkäsikirju vähe. Varased minuskelkäsikirjad on sageli vanimad säilinud allikad mingi teksti kohta ning keskse tähtsusega filoloogilistes uuringutes. Minuskelkäsikirjad jaotatakse vanuse järgi kolme rühma:

* *codices vetustissimi* ('vanimad käsikirjad') pärinevad ajast 9. sajandi keskpaigast 10. sajandi keskpaigani;
* *codices vetusti* ('vanad käsikirjad') pärinevad ajast 10. sajandi keskpaigast 12. sajandi keskpaigani;
* *codices recentiores* ('uuemad käsikirjad') on veel nooremad.

Tähekujud
---------

| Majuskel | Kreeka untsiaal | Kreeka kursiiv | Minuskel | Minuskel ligatuuridega | Tänapäeva trükikirja minuskel |
| --- | --- | --- | --- | --- | --- |
| Α | inline | inline | inline | inline | α |
| Β | inline | inline | inline |   | β |
| Γ | inline | inline | inline | inline | γ |
| Δ | inline | inline | inline | inline | δ |
| Ε | inline | inline | inline | inline | ε |
| Ζ | inline | inline | inline |   | ζ |
| Η | inline | inline | inline | inline | η |
| Θ | inline | inline | inline | inline | θ |
| Ι | inline | inline | inline |   | ι |
| Κ | inline | inline | inline | inline | κ |
| Λ | inline | inline | inline | inline | λ |
| Μ | inline | inline | inline | inline | μ |
| Ν | inline | inline | inline | inline | ν |
| Ξ | inline | inline | inline |   | ξ |
| Ο | inline | inline | inline | inline | ο |
| Π | inline | inline | inline | inline | π |
| Ρ | inline | inline | inline | inline | ρ |
| Σ | inline | inline | inline | inline | σ |
| Τ | inline | inline | inline | inline | τ |
| Υ | inline | inline | inline | inline | υ |
| Φ | inline | inline | inline | inline | φ |
| Χ | inline | inline | inline |   | χ |
| Ψ | inline | inline | inline |   | ψ |
| Ω | inline | inline | inline | inline | ω |
|

Viited
------

1. 1 2  Minuscule Writing of the Middle Ages. - E. M. Thompson. Handbook Of Greek And Latin Palaeography. 1893

Välislingid
-----------

* Minuscule Writing of the Middle Ages. - E. M. Thompson. Handbook Of Greek And Latin Palaeography. 1893
* Introduction to Minuscule Bookhands. - Greek Paleography. From Antiquity to the Renaissance
* C. A. Sullivan. How to read a Greek Minuscule Text. - CAS (blogi)
* Video: Byzantine Greek minuscule script - the alphabet & varied letter forms. - NativLang